Király Eszter

**BELSŐ MONOLÓG**

egyfelvonásos

KLÁRA (írónő)

MARKÓ

OTTÓ (főszerkesztő)

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

*Annak a története, hogy hogy teszi tönkre magát az igaz ember, nem a világ, hanem a saját irreális elvárásai miatt.*

*Egy fiktív főszerkesztőségben történnek a beszélgetések. A szereplők mind szintén fiktívek. Az író nem lefest egy főszerkesztőséget, nem is járt még olyanban. Két újságírónő beszélget. Klára dolgozik, Markó odavágja magát az asztala elé, felrakja a lábát keresztbe, és rágyújt.*

MARKÓ Tegnap beköltöztem a lakásba.

KLÁRA És milyen?

*Közben ír, alig néz fel.*

MARKÓ Sűrű.

KLÁRA Hol?

*Felnéz. Értetlenül*

MARKÓ Há(t), sűrűn vannak benne a bútorok.

KLÁRA Tehát kicsi.

MARKÓ Igen.

*Kis szünet, majd újra rákezd*

MARKÓ De jó környéken van. Közel van minden. Bolt, kocsma, virágüzlet, metró.

KLÁRA Akkor minden egy helyen. Milyen a lakótárs?

MARKÓ Szép!!! Pont jó vágású, se kövér, se sovány. De mindent összevetve rendes.

KLÁRA Akkor jól meglesztek.

MARKÓ Jól, egyem meg, ha nem hoz fel sok vendéget, mert két cipőtől még pont be túl lehet jutni az előszobán.

KLÁRA Na, eltűnt a nagy emberbarátság?

MARKÓ Klárika, tudod, hogy nem. Csak szar a humorom.

*Kis szünet, majd újra rákezd.*

MARKÓ Egész jól haladok a cikksorozattal. Ötödik garnitúra, de még van benne erő. Minél többet foglalkozok vele, annál jobban érdekel. Tudom, így van mindennel. Belefeledkezek. Jó érzés.

KLÁRA Miről is írsz?

MARKÓ Kaktuszokról.

KLÁRA Ja, persze. Tudom. Imádom őket én is.

MARKÓ Tudom, miattad kezdtem el. Te szeretetted meg velem őket. Ocsmány dögök, valamiért mégis bolondulok értük.

KLÁRA Azt nem gondoltam volna, hogy ennyire érdekli az olvasókat.

MARKÓ Ha, jó kézből olvassák, persze.

KLÁRA Érdekes, pedig ez kertészeti rovat.

MARKÓ De ez nem kertészei rovat, ez szenvedély. Ez nem tanácsadás, hogy hogy, ne nyírd ki azokat a növényeket, amiket nem is lehet. Növényfilozófia. Mert én se értem, valami miért érdekel ennyire, ami látszólag érdektelen.

KLÁRA Igen, ez tud jól alakulni.

MARKÓ Persze. Belekapsz valamibe, aminek semmi értelme: növények, ráadásul az a fajta, ami nem is ad valami olyat amit meg lehet enni. Minek van? De nem az a baj, hogy minek van, hát legyen, bánom is én engem nem zavar. De miért szeretem?

KLÁRA Mert szép.

MARKÓ És akkor mi van? Kis csoffadt, szánnivaló szépség.

KLÁRA Nem is a szépsége a lényeges, inkább kedves.

MARKÓ Ja, egy kis tömeg szerencsétlen kedvesség. Próbálja magát valahogy védeni mindig, akkor is, ha senki nem akarja bántani. Szánni való.

*Egyre jobban kezdi belelovalni magát.*

KLÁRA Ne bántsd szegényt.

*El mosolyodik. Utána össze mosolyodnak.*

MARKÓ Mit véded? Tudom, hogy te is így gondolod. Kis, kedves, kellemes, szelíd, szunnyadó, szellemes. *(Közben többször össze mosolyognak, Markó egyre jobban beleéli magát, hangosodik.)* Nem zavarna, ha lenne, csak az idegesít, hogy szeretem. Nincs haszna. Csak azért foglalkozok vele, hogy teljen az idő. Különben minek foglalkoznék vele? Nekem jobb tőle, sőt elhitetem magammal, hogy másnak is jót teszek, hogy olvashatja, hogy nekem milyen jó, és ettől nekem még jobb. Ezért csinálom csak, mert valamivel telik az idő. Játszadozom. Mint egy óvodás.

KLÁRA Most mit aggódsz? Mindenki ezt csinálja, csak nem mindenki olyan hülye, hogy ezt minden egyes alkalommal átjáratja az agyán. A normálison életében egyszer a vége felén egy üveg bor mellett eszébe jut és elgondolkodik rajta egy órát, aztán hagyja. Nem a kaktusz mánia a felesleges, hanem ez.

MARKÓ *(Cinikusan elmosolyodik, mintha nyert volna)* Ugyan már. Pontosan tudom, hogy te is így gondolod. Sőt te tisztábban, jobban átlátod: Mindent azért csinálunk, hogy teljen az idő. És aki szerencsés az ezt úgy csinálja, hogy élvezi is. És van, aki annyira tehetséges, hogy azzal, amit csinál, másoknak tesz jót – persze nem úgy, mint mi, hanem igazán – és az talán már mondható valamelyest értelmes semmittevésnek.

KLÁRA Most mit jössz ezekkel? Te is át rágod magad ezeken, én is. Duplán. De ez nem egészséges gondolkodás. Mire jó ez? Minek idegesítesz ezzel?

MARKÓ Na látod, hogy te is így gondolod.

KLÁRA Nem. Te ebbe benne ragadsz én meg átgondolom és kijövök belőle.

MARKÓ Na, valaki de megoldja a dolgokat.

KLÁRA Hát, ne haragudj, minek idegesítesz itt?

MARKÓ Jó, jó. Na. *(Röhög.)* Mikor akartalak én téged idegesíteni? Nem dolgozom magam ellen. Az ezzel a te bajod, hogy te is tudod, Te vagy olyan tehetséges, hogy az utóbbi kategóriába kerüljél, csak nem engeded magad bele. Valami mindig megállít. Mindig vissza vet.

*Kis szünet, majd újra rákezd.*

MARKÓ Tegnap este mentem haza. Tudod, vagy hat táskával, mint mindig. Megyek a gangon, azt látom, hogy kint van a nagy létra. Azért ismerem meg, mert azzal szerencsétlenkedtem délután vagy egy órát. Leesett az a kurva karnis, és fel kellett rakni újra, de olyan a belmagasság, hogy homályosan látom a mennyezetet. Fel raktam, de vagy hat Miatyánkot mondtam el közben. Érdeses mód a meleg meg nem száll fel, na mindegy. Szal megyek a gangon tovább, mondom, ez kicserélte az ajtót, friss. Újra van rakva, még nedves a festés. Mondom mi ez? De a zár az tuti a régi, mármint amit nekem adott kulcs, az biztos nyitja. Nézem, nem. Teljesen más kulcs való bele. Há mondom ilyen nincs. Beköltözök és kizár, mondom, ez hülye. Tudom a lakcímét, a számát, és így is van arca kizárni. Közbe telefonáltam Csenivel, ott anyáztam neki, az egész udvar bezengett. Szentségelek, nézelődök: hát van még egy emelet. Még csak a másodikon voltam, én meg a harmadikon lakok.

KLÁRA Hm.

*Klára felnéz, elkezd somolyogni, közben Markó rágyújt még egy cigarettára. Ottó kicsapja az ajtaját és elkezd ordibálni nyugodtan.*

OTTÓ Mi a mocsár van itt?  *(Elővesz egy papírt, olvas)* „Szükség állapot ÚJ-DÉL-WALES és Queensland államokban” *(Felnéz)* Egy rész, ki ad ilyen kretén címet, másrész, miért nincs itt a többi része? Gyalog elmegyek Ausztráliába és egyedül végighugyozom a bozóttüzet, előbb végzek vele, minthogy maguktól megkapok egy rühes cikket. *(Vissza megy az irodájába, bevágja az ajtót magaután.)*

MARKÓ *(Elkezd röhögni, Klára is mosolyog vele.)* Ki volt megint ez a kretén?

KLÁRA Gondolom a Kiss.

MARKÓ Az is minek van itt?

KLÁRA Mert hol legyen? Ennél lejjebb nincs.

*Vihognak egyetértésben.*

KLÁRA Múlt héten egy buliban majdnem elfojt az egész pali, úgy izzadt tánc közben.

MARKÓ Jah, emlékszem! *(Röhög.)*

KLÁRA Miért is nem került le róla az ing? Azért az nem lett volna rossz látvány.

MARKÓ Lekerült! Hát hogy ne került volna le! Akkor már nem voltál ott?

KLÁRA Na basszus, erről lecsúszni.

MARKÓ Nem is értem, pedig mindig együtt jövünk el, mi is volt akkor?

KLÁRA Nem tudom. Elfáradtam.

MARKÓ Ja, az lehet. *(Rágyújt egy újabb cigarettára.)* Az a csávó is öcsém, nem semmi. Csak link az is. Nem csinál semmit. Gondolom az átverős fajta, de azért ing nélkül mindig szép. *(Röhög.)*

KLÁRA Áh, veri azt is az élet eleget. Jó szívű az.

MARKÓ Jól van, persze tehetséges, iszonyúan, meg régebben dolgozott is. És nem cseszeget feleslegesen senkit. Nem arról van szó. Ugyan az, mint, te. Elcseszi ő is az életét ebben a „mocsárban”. Itt gebed egész nap. Csak olyan embereket talál magának, akikkel tudják bántani egymást kölcsönösen, tudja, mit akar, csaknem tudja elérni. És nem azért mert egy tróger szar. Hanem, mint te, valahol elcseszi mindig.

KLÁRA Most mit idegesítesz ezzel? Mi köze a Kissnek hozzám?

MARKÓ *(Nyugodtan cigarettázik)* Há most mondom, ez.

KLÁRA Jó gyerek az amúgy, veri az élet sokat. Így nem is egyszerű. Attól, ő még egy nagy zseni. Te is sokat tanultál tőle.

MARKÓ Persze, tudom, te is.

*Jó nagyot össze vihognak.*

KLÁRA Szakmailag is és emberileg is.

MARKÓ Persze, meg hát, nálunk ez ugye össze fonódik. Azért jó ez, hogy egy embertől mindkét téren. *(Elgondolkodik.)* Mikor is láttuk utoljára?

KLÁRA Huhh.. Két hónapja, nagyjából.

*Elgondolkodik.*

KLÁRA Mi van azzal a lappal, amit neki csináltunk?

MARKÓ Amit írtunk róla önéletrajzot a szabadlexikonba?

KLÁRA Aha.

MARKÓ Semmi. Mi lenne? Megvan, szépen. Újra át kéne olvasni, hátha valami még eszünkbe jut.

KLÁRA Jól van. Majd holnap.

MARKÓ Jól van, főnököm.

*Kis csend, majd belekezd.*

MARKÓ Hogy megy a munka, illetve bocsánat, az írás?

KLÁRA *(Kissé zavarodottan)* Tudod hogy. Nem változik.

MARKÓ Akkor minek jössz be? Maradj otthon. Pihend ki.

KLÁRA Pont azért jövök be, legalább itt rá vagyok kötelezve. Itt mégse vágom le magam a kanapéra aludni.

MARKÓ Ja, olvastam a múltkori publicisztikádat. *(Lassan feláll, sétálgat.)* Nem túl vaskos…

KLÁRA *(Felkacag,majd kedélyesen folytatják a beszélgetést)* Nem az a lényeg hogy vaskos legyen, hanem hogy jó.

MARKÓ Persze, abban meg ugye nem szenved hiányt…

*Szórakozottan heccelgetik egymást.*

KLÁRA De. De büszkén viseli.

MARKÓ Na azt látom!

KLÁRA Na, hagyj írni.

MARKÓ Most mondtad, hogy nem tudsz, legalább szórakoztatlak.

KLÁRA Szórakoztatsz??? Nah ez gyönyörű! *(Fel kacag.)* Ilyen szépen se emlegettek még kivégzést.

MARKÓ Ugyan, hagyd már ezt. Tudod, hogy én csak a javadra vagyok.

KLÁRA Tudom. Nyomás alatt nő a pálma.

MARKÓ *(Lassan vissza ül a székbe.)* Na látod. Mennyit írtál tegnap?

KLÁRA Nem az a kérdés mennyit, hanem milyet. Nincs itt most az ideje a mennyiségnek, most inkább a minőségre koncentrálok.

MARKÓ Helyes. Bölcs. *(Elkezd nosztalgiázni.)* Emlékszel? Régen egész nap csak ezt csináltuk. Felkeltünk reggel és egyből írás. Keresés, kutatás, írás.

KLÁRA *(Beszáll fájdalommal a szép nosztalgiába.)* Jah, kurzusokon is. Mindenki ment inni, meg a strandra mi meg reggeltől estig egy szobában. És röhögtünk a többieken, ők meg rajtunk. Mik születtek ott meg…

MARKÓ Megvannak még neked azok?

KLÁRA Persze, legjobb munkáink. Nem mintha nem emlékeznék mindegyikre tisztán. Akkor meg még azt hittük, hogy ez még csak a kezdet, hogy ez még a kiforratlan írásunk, ami majd megtelik tudással, tapasztalattal és olyanná teljesedik, ami segít az emberek lelkén.

MARKÓ *(Felugrik, feldönti a székét. Teljesen kikellve magából ordibálni kezd.)* Hülye vagy az a bajod! Tudás, tapasztalat? Az verte szét az egészet!

KLÁRA Ülj már le, kis hülye. Végén még megijedek.

MARKÓ *(Felröhög, beletúr a hajába, két lába közé veszi a széket és rágyújt egy cigarettára. Kedélyesen kezd beszélni.)* És? Mikkel tudtál haladni?

KLÁRA Kevéssel, és sajnos elég gyengék lettek.

MARKÓ Hogy megy a regény? Ez már a negyedik lesz. Az már jelent valamit.

KLÁRA De abból csak kettőt adtak ki.

MARKÓ És? Majd Kiadják a többit. Majd mindet egyszerre persze, hol élsz te?

KLÁRA Persze, tudom. *(Kis szünet, majd folytatja.)* Az a bajom, hogy nem foglal le. Nem tudom miért, de nem élvezem. Tudod, hogy ez nem munka. Ha munkának érzem, abba hagyom. Ebben állapodtunk meg. Bőven az úgy született mű. *(Kis szünet)* Van ötletem, s ha bele is kezdek, rögtön abba hagyom, egyből elveszi valami a kedvem. Múlt héten egyik este nagyon rosszul voltam, bevettem vagy 30mg Frontint. Leültem az asztalhoz, megláttam a Laptopom és elkezdtem hányni. Lehánytam az asztalt! Mi ez? *(Kis szünet, majd folytatja.)* Hónapok óta alig írok. Csak őrlődöm egész nap. Felkelek, lefekszek. Nem nyugszom meg semmitől. Mióta kiadták az utolsó könyvem ez van.

MARKÓ Mindenkivel van ilyen. Nincs kedve hozzá. Ez van. Ezen túl kell lépni, különben szar alak vagy. Elhagynád azt, amit csinálsz és szeretsz, azért mert nincs kedved hozzá? Elég egyszerű ember lehetsz… *(Megfordítja a széket, rendesen ül rajta, keresztbe rakja a lábát, majd folytatja.)* Küzdjél, azért amit csinálsz. Nem érzel te semmivel se többet se kevesebbet, mint más. Nem vagy te olyan különc. Ugyanúgy érzel unalmat és bágyadtságot, ugyan úgy érzel kedvetlenséget, mint más. Ezen túl kell lépni, fel kell állni és csinálni. Akkor is, ha nem akarod. Mi az, hogy neked van olyan, hogy nincs kedved írni? Ha nincs, akkor nevezzed annak, aminek nem akarod: munkának. A jókban nincs meg ez a defekt. Azokban, akik erre születtek, azokban nincs ilyen gyengeség. Ott nem szűnik meg az elkötelezettség. *(Klára felugrik. Egy időben ezzel Ottó kicsapja az irodája ajtaját, rámutat Klárára.)*

OTTÓ Maga jöjjön be velem.

KLÁRA *(Megkerüli az asztalát, mikor Markóhoz ér az arcába súgja.)* Fejezd ezt be.

*Ottó behívja Klárát az irodájába. Ott folyik a beszélgetés.
Ottó nagyon félszegen mondja a gondolatait, feszült kissé, de még határozott. Lassabb tempóban folyik a beszélgetés, mint az előbbi.*

OTTÓ *(Leül az asztala mögé, közben: )* Foglaljon helyet!

KLÁRA Köszönöm. *(Leül, közvetlen mögé áll Markó.)*

OTTÓ *(Olvas valami szöveget, nehezére esik kimondani amit akar.)* Nézze, jó lett az írása nagyon.

MARKÓ *(Halkan odasúg Klára fülébe.)* Na ez se olvasott még jót.

KLÁRA *(Próbál vissza súgni Markónak.)* Pedig már hány éves.
*(Halkan össze röhögnek. )*

OTTÓ Baj van?

KLÁRA Nem.

OTTÓ *(Habozik, gondolkodik, nehezére esik beszélni.)* Tudja, tetszett az a cikk, amit a választásokkal kapcsolatban írt. Meg a múltkori interjúja is a polgármesterrel. Olyan barom az az ember. Képes volt arra, amire kevesen. Olyan cikket szolgáltatott magának, amiben a kérdések érdekesebbek, mint a válaszok. Persze ez az ő szakmájában nem nagy ritkaság. De hát akkor is. Maga más területre szokott. Kulturális rovatra, ahhoz képest jól helyt állt. Beszéltem professzoraival az egyetemen. Ajánlották, hogy olvassam el a könyveit. Kettő ki van adva, jól tudom?

KLÁRA Igen.

OTTÓ Na, egyiket elolvastam. Majd időt kerítek a másikra is. Lényeg az, hogy maga még csak 20 éves, ha jól vagyok informálva. Tudom, hogy maga írni, akar, és hogy nem elsődleges célja az, hogy élete végéig szerkesztőségben dolgozzon. Nem is ezt ajánlom fel, hanem jobbat: kezdje itt a karrierjét. Jót tesz az magának, kicsit megismeri ezt az életformát is. Megedződik, beletanul. Jól fog ez magának profitálni később. Hogy egyenes legyek, ne csak alkalmilag írjon nekem. Vállaljon el egy félállást. Nem fog az megártani magának. Maga még fiatal. Jól bírja a tempót. És ide sem ártana olyan aki… hát hogy mondjam érdeklődő.

KLÁRA Ez, igazából, nagyon jól hangzik, köszönöm szépen.

OTTÓ Jól? Na ennek örülök, gondolja át nyugodtan, jól járna.

KLÁRA Köszönöm. *(Már akarna felállni, azt hiszi vége a beszélgetésnek.)*

OTTÓ Nézze, mi vagyunk az egyetlen olyan lap a városban, aki politikával és kultúrával is foglalkozik. Tehát teljesen mazochista barmok vagyunk. De ez tény. Ezen már túl kell tennünk magunkat. És ha ez még nem lenne elég, olyan agyamentek dolgoznak nálunk, hogy maga azt elképzelni se tudja. Ezek azt hiszik, hogy a határidő egy olyan dátum, amihez még egy hetet hozzá kell adni. Ezek még az ABC-t sem tudják végig mondani.Csak nem értem, hogy minek kell nekem napközik tanárnak lennem az alsó évfolyamban, mert úgy érzem magam. Tudja? *(Kicsit lenyugszik, rágyújt egy cigarettára, ránéz Klárára és magabiztosan elmosolyodik.)* Szóval, jól jönne itt egy kis vérfrissítés.

KLÁRA *(Mosolyog, bíztatóan néz rá. kissé megsajnálta.)* Átgondolom mindenképp. Köszönöm szépen *(Kezd felállni, Ottó is feláll, az ajtóhoz kíséri.)*

OTTÓ *(Fogja a kilincset, kinyitja neki az ajtót.)* De azért maga jól járna itt, van itt a szerkesztőségben legalább… két profi, aki tudja a szakmát.Kár, hogy az a kettő épp most beszélget egymással. *(Ízléstelenül felröhög, Klára vállára csap. Klára is nevet, kimegy.)*

KLÁRA Köszönöm, majd jelentkezem .

*Átvezető kép. A két nő beszélget, közben Klára pakol, szedi össze a holmiait, indul haza.*

MARKÓ *(Röhögve.)* Mekkora barom ez az Ottó. De jó ember.

KLÁRA Ja, na de ennyire elkeseredve lenni.

MARKÓ Hát, nem irigylem. De a szakmában tényleg jó.

KLÁRA Az biztos, hogy nem haszontalan a keze alatt dolgozni. Jó lehetőség.

MARKÓ Ezt most próbáld meg kihasználni.

KLÁRA *(Vidáman)* Na ne savanyodjál már. Megyünk haza. Elfáradtam.

MARKÓ Na akkor megiszunk otthon valamit.

*Lakás, sötétség, kis fény. A két nő beszélget, két fotelben ülnek. Jobb oldalt egy kis asztalon van sok üvegsör és egy sonka benne egy nagy kés.*

KLÁRA *(Ledobja magát az egyik fotelba.)* Jaj. Elfáradtam.

MARKÓ Csak nem? *(Felbont egy üvegsört, megszagolja a sonkát, majd levágja magát ő is. )*

*KLÁRA (Feláll, felbont egy üvegsört. Majd elkezd sétálgatni. Eltelik így pár másodperc.)* Rendes ember ez az Ottó, csak szegény megvan keseredve. Pedig főszerkesztőnek lenni nem olcsó dolog.

MARKÓ Na de egy ilyen lapnál? Meg azért neked se az az álomkarrier teteje. Valószínűleg neki se az volt.

KLÁRA De jól ismersz te.

MARKÓ *(Mellékesen)* Hisz egy napon születtünk, ugyanabban a szobában.

KLÁRA *(Mellékesen)* Jah, Isten verje azt a napot…Még jól is járt, fix munkája van, ha csak ki nem nyuvasztja a lapot *(Összeröhögnek.),* fix fizetés. Biztos élet.

MARKÓ Jaj, de unalmas. Te vigyázz kicsit a nyálad is kifolyt unalmadban.

KLÁRA Tudod, nem kell mindig olyan dolgokról álmodozni, amiket nem kaphat meg az ember.

MARKÓ Istenem, de sablonos! Bravó *(Elkezd tapsolni.)* . Ennél szánalomra méltóbbat nehezen találtál volna. Ez a vesztesek mantrája. A tehetségtelenek toposza. És milyen szépen rátaláltál. Csak nem jelent ez valamit?

KLÁRA *(Sétálgat feszülten a szobában. Levág magának egy darab sonkát, bekapja, idegesen elrágja.)* Hagyjál. Tudod, hogy hónapok óta nem dolgozok. Feszült vagyok. Minden zavar. Minden érzékenyen érint.

MARKÓ Hoppá! Dolgozol? Tehát ez munka? Akkor már ilyen mélyen vagyunk? Ez izgalmas. *(Gonoszul vigyorog, fel rakja a lábát, nézi Klárát.)*

KLÁRA Ez csak egy szó. Most ezt érzem. Most nem is munkának, hanem tehernek érzem. És ezt nem mondhatom el senkinek.

MARKÓ Nem kellene elmondanod, ha nem így gondolnád.

KLÁRA Nem, nem. Nem ez a baj, hogy így gondolom, hanem hogy így érzem. És hónapokba telt ezt bevallanom magamnak, hogy tehernek érzem.

MARKÓ De ócska szöveg. A nívótlanság, kéremszépen. De legalább bevallja. *(Gonoszul röhög.)*

KLÁRA *(Egyre idegesebben, kicsattan.)* Igen, bevallom. Ez se ér már semmit? Teher és fájdalom gondolnom rá. Hogy úgy érzem már nem szeretem, hogy azt érzem folyamatosan, hogy nem megy és kevés vagyok, hogy folytonosan őrlődöm és nem látok kiutat. Nem érzek iránta már semmit. Nem hat meg, nem nyugtat meg, már van, hogy, fel sem idegesít. Érzéketlenné tett az, ami miatt érdemes volt érzelmeket éreznem. Ami miatt érdemes itt maradni. Ami olyan dolgokat éreztetett velem, amiket mások nem is élhetnek át, ami olyan mélységekbe és magasságokba repített, ahol csak kevesen jártak. Az csal meg aki nem is tudna, ez ami nem tud megcsalni, engem megcsalt. Mást éreztet velem, mint eddig. És nem vallhatom be. Nem vallhatom be, mert akkor ez vagyok. Értéktelen. Ha bevallom, hogy van, hogy elmegy a kedvem, hogy van, hogy nem bírom, hogyha elmondom, hogy néha nem akarom csinálni…*(Kezd elcsuklani a hangja.)*

MARKÓ *(Belevág a szavába. Felpattan és nekimegy, szinte össze ér az arcuk)* Akkor? Akkor mi van? Mondd ki mi van akkor. Merd bevallani.

KLÁRA *(Kicsattan, felordít)* Értéktelen vagyok! *(Neki megy Markónak, a kezét a vállára támasztja, így próbálja eltolni.)*

MARKÓ *(Szintén neki megy, ő is próbálja eltolni.) Az vagy.*

KLÁRA Miért csinálod ezt? Mit akarsz? Miért nem eresztesz el?

MARKÓ Ez a dolgom. Segítek. *(Még mindig viaskodnak.)*

KLÁRA De ez a segítség?

MARKÓ Ez. Nem engedlek, Klára. Akkor is itt leszek, ha lenyomsz, akkor is, ha a földre dobsz és rám taposol.

KLÁRA Miért vagy itt ? Miért csinálod velem ezt?

MARKÓ Segítek. Hidd már el, hogy neked ez a jó. Ha én ezt csinálom. Neked ez a feladatod ezt hallgatni, mert úgyse tudsz előle elmenni.

KLÁRA Miért csinálod ezt?

MARKÓ *(Hirtelen ellöki Klárát, de nem esik el egyikőjük sem, odanyúl a késért az asztalod és Klára csuklójához szorítja.)* Segítek.
KLÁRA *(Belenéz Markót szemébe, kikapja kezéből a kést és jobb kézzel felvágja a bal csuklóját.)*

*Teljes sötétség lesz. Megjelenik egy lány háttal, kényszerzubbonyban bal kezén felvágott erekkel egy pszichiátriai szobában. Halkan motyog.*

KLÁRA Ha nem engedek magamnak. Ha azt érzem, hogy már nem bírom, ha azt érzem, nem akarom, ha azt érzem, hogy nem tudom csinálni, abba hagyom. Ha nem engedek a magam szorításának, ha elfogadom, hogy mindig van rossz nap, ha megpihenek, ha fáradt vagyok. „Megvan az ideje a megkeresésnek, és megvan az ideje az elvesztésnek. Megvan az ideje a megőrzésnek, és megvan az ideje az eldobásnak. Megvan az ideje az eltépésnek, és megvan az ideje a megvarrásnak. Megvan az ideje a hallgatásnak, és megvan az ideje a beszédnek. Megvan az ideje a szeretetnek, és megvan az ideje a gyűlöletnek. Megvan az ideje a háborúnak, és megvan az ideje a békének.” *(Préd. 3.6-8)*

*Sötét*

2020